open-index/open-wikipedia-markdown huggingface dataset:
Пештерски храм Бинглинг

**Пештерски храм Бинглинг** () — низа пештери полни со будистички кипови исклепани во природни пештери во кањонот покрај Жолтата Река. Се наоѓа северно од градот каде што Жолтата Река се влева во акумулацијата Лиуџјиашја. Административно, тој е град во округот Јонгџјинг, Автономна Префектура Линшјиа Хуи, покраина Гансу, околу 100 километри југоисточно од Ланџоу. Овој храм, заедно со другите места долж Патот на свилата, бил впишан на Списокот на светско наследство на УНЕСКО во 2014 година како дел од Патот на свилата: мрежата на коридорот Чанган-Тијаншан.
лево|мини| Мали релјефни фигури
Пештерите се изградени пред повеќе од илјадалетие. Првата пештера започнала да се гради околу 420 година од нашата ера, при крајот на кралството Западен Чјин. За време на династиите Веи, Суи, Танг, Сонг, Јуан, Минг и Чјинг биле додадени повеќе пештери. Стилот на секоја пештера лесно се препознава и може да се поврзе со типичните уметнички дела на соодветната династија. Храмот Бинглинг е стилски и географски средишна точка помеѓу монументалните Буди од Бамијан во Авганистан и будистичките пештери во Средна Кина, пештерите Јунганг во близина на Датонг и пештерите Лонгмен во близина на Луојанг.

Низ вековите, земјотресите, ерозијата и крадците оштетиле или уништиле многу пештери како и уметничките богатства во нив. Зачувани се вкупно 183 пештери, 694 камени статуи и 82 глинени скулптури. Релјефни скулптури и пештери, полни со кипови на Буда и фрески се нижат на северната страна на кањонот во должина од околу 200 метри. Секоја пештера е како маленѕав храм полн со будистички фигури. Овие пештери досегаат врв во голема природна пештера, каде што дрвените патеки несигурно се извиваат по лицето на карпата до скриените пештери покрај карпите и џиновскиот Буда Маитреја, висок повеќе од 27 метри.

## Туризам
Скулптурите, резбите и фреските што останале се извонредни примери на будистичката уметност и привлекуваат посетители од целиот свет. Местото е исклучително оддалечено и може да се стигне само во лето и наесен со брод преку акумулацијата Лиуџјиашја. Чамците поаѓаат од близина на браната Лиуџјиашја во градот Лиуџјиакшја (седиште на округот Јонгџјинг), а понекогаш и од другите пристаништа на акумулацијата. Остатокот од годината местото е непристапно, бидејќи во околината нема патишта.

## Наводи

## Надворешни врски

* chinatoday.com.cn: Die Bingling-Höhlentempel (Aus „China im Aufbau“, бр. 1, 1980)
* Бинглинг илјада пештери на Буда 

Категорија:Гансу
Категорија:Будистичка уметност
Категорија:Пат на свилата
Категорија:Светско наследство во Кина
Категорија:Статии со текст на традиционален кинески
Категорија:Статии со текст на упростен кинески
Хајнрих Харер

**Хајнрих Харер** (; Австроунгарија, 6 јули 1912 — Австрија, 7 јануари 2006) — австриски истражувач, планинар и писател, обершарфирер на СС, наставник и пријател од детството на 14-тиот далај-лама. Тој станал широко познат благодарение на книгата со мемоари за патувањето во Тибет, „Седум години во Тибет“, и истоимениот филм од 1997 г., каде што улогата на Х. Харер ја играл Бред Пит.

## Ран живот
Хајнрих Харер е роден на 6 јули 1912 г. во Хутенберг, Австрија, во округот Санкт Вајт ан дер Глан во покраината Корушка. Неговиот татко, Јозеф Харер, бил поштенски службеник. Од 1933 до 1938 г., Харер студирал географија и спорт на Грацкиот универзитет Карл-Франц. Харер станал член на традиционалната студентска корпорација АТВ Грац.

Во 1935 г., Харер бил назначен да учествува на натпреварот во алпско скијање на Зимските олимписки игри од 1936 г. во Гармиш-Партенкирхен. Австриската екипа за алпско скијање, меѓутоа, го бојкотирала настанот поради судир во врска со статусот на учителите по скијање како професионалци. Како последица на тоа, Харер не учествувал.

Во 1937 г., Харер победил во спуст на Светското студентско првенство во Цел ам Зе.

## Наводи

## Надворешни врски

* 
* Мрежно место на Хајнрих Харер
* 
* Преглед на книгата „Седум години во Тибет“

__СОСОДРЖИНА__
__ИНДЕКС__

Категорија:Родени на 6 јули
Категорија:Родени во 1912 година
Категорија:Починати на 7 јануари
Категорија:Починати во 2006 година
Категорија:Носители на Заповедничкиот крст на Орденот за заслуги за СР Германија
Категорија:Австриски истражувачи
Категорија:Австриски писатели
Категорија:Членови на НСДАП
Категорија:Планинари
Бегство од логорите и затворите во Албанија

**Бегство од логорите и затворите во Албанија** — бегство на политичките затвореници од Албанија во 1943 година.

## Настан
По капитулацијата на Италија биле создадени услови за масовно ослободување од затворите и логорите во Албанија. Политичките затвореници и логорашите од Македонија, Косово и Црна Гора биле прифатени од албанското народно ослободително движење. Еден дел од нив заминал во албанските партизански единици, а друг дел во западна Македонија. Од нив на територијата на Албанија, бил формиран баталјонот „Боро Вукмировиќ“, кој веднаш потоа заминал за Македонија и се вклучил како еден од баталјоните на Првата македонска народноослободителна ударна бригада. 

## Наводи

## Надворешни врски

* Нашата бригада и братството со албанскиот народ - Илија М. Топалоски

Категорија:Албанија во Втората светска војна
Категорија:Македонија во Втората светска војна
Џони Браво

мини|230x230пкс|Насловниот екран на ''Џони Браво''
***Џони Браво*** () — американска рачно нацртана анимирана серија создадена од Ван Партибл. Серијата првпат се прикажувала на 7 јули 1997 г. на Cartoon Network, во кусометражниот филм „What a Cartoon!“. Анимираната серија службено престанала да се прикажува во 2004 г., но во ноември 2009 г. каналот почнал да прикажува репризи. Има вкупно 67 епизоди во четири сезони. Прво *Џони Браво* се појавил во два кусометражни цртани филмови направени посебно за емисијата *World Premiere Toons*, но после тоа тој станал еден од ликовите за кои решиле да направат целосна анимирана серија.

## Наводи

## Надворешни врски

* 
* 

__СОСОДРЖИНА__
__ИНДЕКС__

Категорија:Анимирани серии
Категорија:Анимација
Категорија:Цртани филмови
Стивен Вселенски

мини|Плакатот на серијата
***Стивен Вселенски*** () — американска анимирана серија создадена од Ребека Шугар, позната по нејзината работа на „Време е за авантура“ за каналот Cartoon Network. Серијата била предложена за Еми-награда и две награди Ени. Пилотската епизода била објавена на 21 мај 2013 г. на YouTube, а целосното емитување започнало на 4 ноември 2013 г. на каналот Cartoon Network. Во јули 2016 г., серијата била обновена за втора сезона. Во март 2016 година, серијата била обновена за трета сезона, во мај 2017 г. за четврта сезона, а во јуни 2018 г. за петта. Во 2019 г. бил објавен долгометражен филм, а серијата била продолжена за шеста сезона, која станала последна. Анимираната серија завршила на 28 март 2020 г. и се состоела од 6 сезони, вклучувајќи ТВ-филм и сезона на продолжение.

## Наводи

## Надворешни врски

* Матична страница

__СОСОДРЖИНА__
__ИНДЕКС__

Категорија:Анимирани серии
Категорија:Анимација
Категорија:Цртани ликови
Грузиско сирење

мини|Пити со сирењето сулгуни.
Ова е **список на грузиски сирења**. Во Грузија се произведувани над 250 врсти сирење.

## Грузиски сирења
мини|Сирење тенили.

* Дамбал хачо 
* Гуда, сирење од планинскиот регион во источна Грузија  
* Имерули, сирење од регионот Имеретија
* Калти 
* Скапувано сирење 
* Сулгуни, сирење од регионот Самегрело. Понекогаш е чадено. 
* Сванетски марчви 
* Сирење Тенили, врста конесто сирење од регионот Мескети во јужна Грузија. Во 2013 година, тоа било впишао на списокот на нематеријално културно наследство на Грузија.

## Поврзано

* Грузиска кујна
* Хачапури – традиционална грузиско јадење со леб наполнет со сирење
* Список на сирења

## Наводи

## Дополнителна литература

* 

## Надворешни врски

* Производители на сирење кои патуваат низ Република Грузија 

Категорија:Грузиска кујна
Категорија:Сирења по земја
Категорија:Никулци за сирење
Avatar: Frontiers of Pandora

**Avatar: Frontiers of Pandora** — акционо-авантуристичка видеоигра со отворен свет заснована на серијата филмови „Аватар“ на Џејмс Камерон. Играта е развиена од Massive Entertainment и објавена од Ubisoft. *Avatar: Frontiers of Pandora* била објавена за Windows, PlayStation 5 и Xbox Series X/S на 7 декември 2023 г.

## Содржина
Играта ја раскажува посебната приказна во вселената на филмовите „Аватар“. Играчите ја преземаат контролата врз хуманоидот На’ви и тргнуваат на патување низ Западната Граница, досега невидена област на Пандора, каде што мораат да ги потиснат силите на RDA што се обидуваат да ја загрозат нивната раса.

## Наводи

## Надворешни врски

* 

Категорија:Видеоигри од 2023 година
Категорија:Игри за Windows
Категорија:Игри за PlayStation 5
Категорија:Акциско-авантуристички игри
Категорија:Видеоигри со отворен свет
Категорија:Видеоигри од Шведска
Категорија:Игри на Ubisoft Entertainment
__СОСОДРЖИНА__
__ИНДЕКС__
Бондост

**Бондост** (шведски: Bondost; понекогаш е пишувано **bond-ost**, на шведски значи „сирење на сточар/сточарско сирење“) ― шведско сирење, исто така произведено во Соединетите Држави, главно во Њујорк.

Ова сирење од кравјо млеко има цилиндричен облик, околу 13 цм преку и 9 цм високо. Откако млекото (или сурово или пастеризирано) ќе биде згрутчено, загреано, исечено, посолено, промешано, притиснато во облици и потопено во саламура ден или два, новото сирење зрее шест до осум недели. Понекогаш бондост е зачинет со ким, кои се ставани во урдата непосредно пред да биде обликуван.

Има цврста текстура што обезбедува сирење со благ вкус што може да се служи како предјадење или за ужина. Кога е произведувано, се суши со саламура, се остава да се исуши и е подготвен да служи за приближно 2 месеци. Неколку врсти се одлежувани 1 до 2 дена, додека највкусните врсти се одлежувани неколку недели.

## Поврзано

* Список на сирења - по земја на потекло

## Наводи

*  pp.&nbsp;13&#x2013;14
Категорија:Кравји сирења
Категорија:Висконсинска кујна
Категорија:Шведски сирења
Категорија:Никулци за сирење
Бергеност

мини| Сирење бергеност.
**Бергеност** (изворно: Bergenost) ― тројнокремасто путерско сирење во норвешки стил, направено од Yancey's Fancy of Корфу, Њујорк, Соединети Држави, користејќи увезени норвешки култури. Ова сирење му донело златен медал на претпријатието на Саемскиот натпревар на сирење во државата Њујорк во 1999 година. Продавано е во калапи со препознатлива зелена восочна обвивка.

Бергеност е полумеко сирење со благ, мазен вкус и суптилен белег на киселост. Вкусот на сирењето го прави одлично надополнување на острата сладост на бобинката, уште еден норвешка омилена состојка.

## Наводи

Категорија:Соединетодржавски сирења
Категорија:Никулци за сирење
Чедар

**Чедар** () — вид тврдо сирење што потекнува од југозападна Англија.

## Особености
Вистинскиот селски чедар е секогаш малку кисел, со вкус на млечен шеќер и има многу богата арома. Во пресек тестото е светло бело (или малку црвеникаво, ако се додаде природната боја анато - додаток со ознака E160b), цврсто, но не тврдо, и без дупки. Вкусот и мирисот се чисти и изразени. Питата чедар има валчест облик, висока е од 13 до 18 см, а нејзиниот пречник е од 35 до 38 см. Тежината на питата зависи од нејзината големина и е помеѓу 18 и 19 килограми, додека селските пити тежат околу 25 килограми. Индустрискиот чедар најчесто се прави во големи блокови.

## Историја
Според некои историски извори, чедарот бил донесен на островот од Римјаните. Новите доселеници го донеле знаењето за правење на ова сирење на местата каде што се населиле, но вистинскиот чедар се прави во окрузите Сомерсет, Девон и Дорсет.

## Производство
Правиот чедар се прави од сирово кравјо млеко, зрее од 2 до 12 месеци и содржи најмалку 48% масти во сувата материја на сирењето, 53% вода во немасната материја и околу 1,8% сол. Современата постапка на правење чедар (сирење ементал, гројер и др.) е механизиран, но опремата одговара на сите фази од класичниот производствен процес.

Бидејќи чедарот не е заштитен, го губи своето добро име поради индустриското масовно производство, па го изработуваат од пастеризирано и обезмастено млеко, недоволно зрело, главно без кора, спакувано во вакуум, понекогаш покриено со восок.

## Наводи

Категорија:Англиски сирења
Да се убие птицата подбивница

**Да се убие птицата подбивница** () — роман на американската писателка Харпер Ли, објавен во 1960 г. Дејството е сместено во американскиот југ и се занимава со сериозни теми како што се смртта, силувањето и расната дискриминација, видени низ очите на неколку деца. Книгата е една од класиците на американската книжевност и едно од најдобрите дела на XX век. Ја добила Пулицеровата награда во 1961 г., а следната година по книгата бил направен истоимениот филм.

## Изданија на македонски јазик
*Да се убие птицата подбивница —* издавач „Магор“ (2013)

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Книги
Две ноќи во еден ден

**„Две ноќи во еден ден“** (српскохрватски: *Две ноћи у једном дану*) — филм на режисерот Раденко Остојиќ од 1963 година. Главните улоги ги играат: Борис Тешија, Шпела Розин, Јелена Жигон и Јован Јаниќијевиќ Бурдуш.

## Содржина
Слушајќи ја приказната на партизанот Јован, кој му е предаден за стрелање зашто не ја извршил задачата, командантот Павле се присетува на својата љубов кон болничарката Јелена и на својата врска што завршила трагично поради војната. Жената поради која Јован не ја извршил задачата, исто така, се викала Јелена, па свесен дека војната не смее да ја уништи љубовта, Павле го пушта Јован да си оди.

## Наводи

Категорија:Југословенски филмови
Категорија:Филмови на Авала филм
Категорија:Црно-бели филмови
Категорија:Филмови на српскохрватски јазик
Категорија:Филмови од 1963 година
Категорија:Филмови на Раденко Остојиќ
Категорија:Филмови со Борис Тешија
Категорија:Филмови со Шпела Розин
Категорија:Филмови со Јелена Жигон
Категорија:Филмови со Јован Јаниќијевиќ Бурдуш
Категорија:Партизански филмови
Категорија:Филмови со Растислав Јовиќ
Категорија:Филмови со Петар Краљ	
Категорија:Филмови со Јанез Врховец	
Категорија:Филмови со Фарук Задиќ
Категорија:Филмови со Давор Антолиќ
Категорија:Филмови со Владо Зељковиќ
Категорија:Филмови со Павле Вугринац
Настојување

**„Настојување“** (српскохрватски: *Настојање*) — филм на режисерот Влатко Филиповиќ од 1982 година. Главните улоги ги играат: Мето Јовановски, Ведран Периќ, Миралем Зупчевиќ, Радош Бајиќ.

## Содржина
Еден сликар повторно ги преживува траумите од своето детство за време на војната при што доаѓа во судир со околината, но и со себе. Непрекидно барајќи ја смислата на животот, тој на крајот останува сам со своите дела и убеден дека токму неговите слики ќе го надживеат и ќе сведочат за неговиот живот.

## Наводи

Категорија:Југословенски филмови
Категорија:Филмови на Сутјеска филм
Категорија:Филмови на српскохрватски јазик
Категорија:Филмови од 1982 година
Категорија:Филмови на Влатко Филиповиќ
Категорија:Филмови со Мето Јовановски
Категорија:Филмови со Ведран Периќ
Категорија:Филмови со Миралем Зупчевиќ
Категорија:Филмови со Радош Бајиќ
Категорија:Филмови со Нада Ѓуревска	
Категорија:Филмови со Етела Пардо
Категорија:Филмови со Вања Драх	
Категорија:Филмови со Стево Жигон
Категорија:Филмови со Јадранка Селец
Категорија:Филмови со Анте Вицан
Категорија:Филмови со Зијах Соколовиќ
Категорија:Филмови со Боро Стјепановиќ
Категорија:Филмови со Јадранка Матковиќ
Категорија:Филмови со Франо Ласиќ
Категорија:Филмови со Ранко Гучевац
Категорија:Филмови со Олга Раваси
Категорија:Филмови со Адмир Гламочак	
Категорија:Филмови со Младен Нелевиќ
Чај со меурчиња

мини|Чај од мача со меурчиња**Чај со меурчиња**, наречен и како **чај со балончиња**, **чај со топчиња**, **бисерен чај** или **меурав чај** — чаен пијалак создаден во Тајван во раните 1980-ти. Во чајот најчесто се додаваат топчиња тапиока, но можат да се стават и други додатоци. Чајот со меурчиња доаѓа во различни видови и вкусови, но најчесто се прави со црн или зелен чај и млеко.

Пијалакот станал особено популарен во Источна и Југоисточна Азија во 1990-тите. Неговата потрошувачка прекумерно расте кај младото население во Кина, Јапонија, Јужна Кореја, Сингапур, Малезија, Виетнам и на други места. Подоцна се здобил со популарност и на запад, вклучително и во Македонија.

## Наводи

## Надворешни врски

__СОСОДРЖИНА__
__ИНДЕКС__

Категорија:Чај
Категорија:Пијалаци
Категорија:Чајна култура
Клечовска парохија

мини|десно|300п|Црквата „Св. Ѓорѓи“ во Клечевце е парохиско седиште

**Клечовска парохија** или **Клечевска парохија** — православна парохија на Македонската православна црква - Охридска архиепископија, дел од Кумановско-кратовското архијерејско намесништво на Кумановско-осоговската епархија. Нејзиното седиште е во црквата „Св. Ѓорѓи“ во селото Клечевце. Парохијата ги опфаќа селата: Бељаковце, Габреш, Градиште, Довезенце, Живиње, Јачинце, К’шање, Клечевце, Кокошиње, Колицко, Кутлибег, Кучкарево, Мургаш, Павлешенци и Пезово.

## Цркви

Ова е список на црквите во парохијата. Можно е списокот да е нецелосен.

## Поврзано
* Кумановско-кратовско архијерејско намесништво

## Наводи

## Надворешни врски


Категорија:Кумановско-кратовско архијерејско намесништво
Категорија:Парохии на МПЦ
Stake

**Stake** — австралиско-курасаонска платформа за онлајн казино. Со неа управува Medium Rare NV, фирма основана во Курасао каде што поседува лиценца за онлајн казино. 

Тоа е глобална фирма со канцеларии во Србија, Австралија, Кипар и кадар на глобално ниво.

## Наводи

Категорија:Онлајн казино
Категорија:Коцкарници
Авзија Нурчески

мини|Споменик на загинатите борци од Пласница, меѓу кои е ѝ името на Авзија Нурчески.
**Авзија Нурчески** (во  —  во ), борец во НОВ на Македонија.

## Животопис
Авзија се бавел со земјоделство. Како доброволец се приклучил на Првата македонско-косовска ударна бригада. Загинал на 20 септември, во битката на Зајас.

## Наводи

Категорија:Родени во 1918 година
Категорија:Починати во 1944 година
Категорија:Учесници во НОБ
Црква „Св. Ѓорѓи“ - Клечевце

**Свети Ѓорѓи** — главна селска црква во кумановското село Клечевце, Македонија.

## Местоположба

Црквата се наоѓа во јужниот дел на селото на месноста Падина, околу која се наоѓаат селските гробишта.

## Историја

На местото на денешната црквичка постоела стара црква, за која нема податоци кога е изградена и урната, но се претпоставува дека тоа се случило во отоманскиот период. Останале само ѕидови во висина од еден метар до земјотресот во 1963 година, кога била срамнета со земја.

Но, крстот од камен и ѕидовите биле видливи и со години се правеле напори да се возобнови стариот храм. На местото на црквата се наоѓа малата црквичка, која била изградена привремено до урнатините, ама никогаш не била осветена и покрај тоа што мештаните тука ги правеле сите обреди.

На 17 јануари 2023 година бил посветен камен-темелник на нова градба на црквата.

На 11 август 2024 година била осветена новата црква 

## Галерија


Податотека:Гробишта во Клечевце.jpg|Селските гробишта
Податотека:Црква „Св. Ѓорѓи“ - Клечевце 2.jpg|Главниот влез
Податотека:Црква „Св. Ѓорѓи“ - Клечевце 3.jpg|Камбанаријата
Податотека:Црква „Св. Ѓорѓи“ - Клечевце 4.jpg|Апсидата
Податотека:Црква „Св. Ѓорѓи“ - Клечевце 5.jpg|Поглед на црквата
Податотека:Црква „Св. Ѓорѓи“ - Клечевце 6.jpg|Помошниот објект


## Поврзано
* Кумановско-осоговска епархија
* Кумановско-кратовско архијерејско намесништво
* Клечовска парохија

## Наводи

## Надворешни врски

Клечевце
Вега дел Гвадалкивир

мини|десно|Округот во рамките на покраината Севиља.

**Вега дел Гвадалкивир** () — округ во покраината Севиља, јужна Шпанија. Во 2018&nbsp;г. населението броело 106.067 жители.

Округот ги опфаќа следниве 11 општини:

## Наводи

## Надворешни врски

* Вега де Гвадалкивир на порталот на Андалусија  

Категорија:Окрузи во Севиља
Долен Гвадалкивир

**Долен Гвадалкивир** () — округ во покраината Севиља, Андалусија, јужна Шпанија.

Округот е сочинет од 8 општини:

* Ел Коронил
* Ел Куерво де Севиља
* Ел Палмар де Троја
* Лас Кабесас де Сан Хуан
* Лебриха
* Лос Моларес
* Лос Паласиос и Виљафранка
* Утрера

## Наводи

## Надворешни врски

* Страница за географијата на Долен Гвадалкивир 
* Туристичка страница на Долен Гвадалкивир 

Категорија:Окрузи во Севиља
Време е за авантура

***Време е за авантура*** (, буквално: *Време за авантури*) — анимирана серија што раскажува за авантурите на едно момче, **Фин**, и неговиот пријател, кој е волшебно куче, англискиот булдог **Џејк**, во постапокалиптичниот свет наречен Земјата У (англ. *Land of Ooo*). Создадено од Пендлтон Ворд и произведено од Frederator Studios и Cartoon Network Studios за Cartoon Network во 2010 г.

Серијата е заснована на кусометражниот филм *Random! Cartoons* од 2007 г. Тогаш цртани на Nickelodeon Animation почнале да се прикажуваат на Nicktoons. Откако кусометражниот филм станал голем хит на семрежјето, раководителите на Nickelodeon го отфрлиле, пред Cartoon Network да нарача долгометражна серија од Зајберт и Ворд, чија премиера била на 11 март 2010 г. Емисијата била премиерно прикажана на Cartoon Network на 5 април 2010 г. и завршила на 3 септември 2018 г.

## Содржина
Серијата ги следи авантурите на момчето Фин и неговиот посвоен брат и најдобар пријател Џејк, кој е куче со волшебни моќи и може да се претвори во каков и да сака облик. Фин и Џејк живеат во постапокалиптичната Земја У, каде што се борат против различни чудовишта и непријатели како Снежниот Крал или Лич. Фин и Џејк живеат во голема куќа на дрво во близина на Царството на Бонбоните, каде владее принцезата Баблгам.

Фин ветува дека ќе им помогне на сите и ќе биде храбар јунак. Земјата У е исполнета со многу царства и ликови. На Фин и Џејк им помагаат роботот Би-Мо, вампирската принцеза Марселин, принцезата на Грутчестото Царство, древниот јунак Били, Леди Дождорог, саканата Огнена Принцеза на Фин, и многу други ликови.

## Наводи

## Надворешни врски

* Archive of Frederator's blog
* ''Adventure Time'' on Cartoon Network 

Категорија:Цртани филмови
Категорија:Анимирани серии
Категорија:Американски анимирани телевизиски серии
Македонски парламентарни избори (1986)

**Изборите за делегати во соборите на Собранието на СР Македонија во 1986** биле одржани во април 1986 со сложен систем на избор на делегати. Се избирале вкупно 250 делегати во Соборот на здружениот труд, Соборот на општините и Општествено-политичкиот собор.

## Поврзано
Парламентарни избори во Југославија (1986)

## Наводи

## Надворешни врски

1990
Категорија:Македонија во 1990 година
Сибирски канат

**Сибирскиот канат** 
(; *Сибирское царство, Сибирский юрт*) — татарски канат во Западен Сибир, основан кон крајот на 15ти век поради распадот на Златната Орда Низ историјата, потомците на Шибан и Тајбуга наизменично владееле со канатот; и двајцата биле директни потомци на Џингис-кан.

Сибирскиот канат имал етнички мешано население, кое се состоело од Турки, Сибирски Татари, Башкири, како и говорници на уралски јазици – Ханти, Манси, и Селкупи. Сибирскиот канат е најсеверната муслиманска држава која некогаш постоела во историјата. 
Победата на Јермак Тимофејевич во 1582 го означило почетокот на руското освојување на Сибир.

## Наводи

Категорија:Татарски земји
Необичното сако

**„Необичното сако“** (српскохрватски: *Neobični sako*) — југословенски ТВ-филм од 1984 година, во режија на Ведран Михлетиќ, кој е автор и на сценариото, засновано врз расказот на Дино Буцати. Фотографијата е дело на Тихомир Беритич, а монтажата ја направила Даворка Старчевиќ. Улогите ги играат: Ивица Видовиќ, Љубица Јовиќ, Марија Алексиќ, Жељко Вукмирица, Свен Ласта, Божидар Смиљаниќ, Владо Крстуловиќ, Младен Црнобрња, Борис Михољевиќ и Зденка Анушиќ.

## Содржина
Филмот претставува фантастична драма за скромен службеник, чиј живот целосно се менува откако еден таинствен кројач му сошива сако што на сопственикот му носи голема благосостојба, но и морална дилема...

## Наводи

Категорија:Југословенски филмови
Категорија:Хрватски филмови
Категорија:Филмови на српскохрватски јазик
Категорија:Филмови на хрватски јазик
Категорија:Филмови на Телевизија Загреб
Категорија:Филмови од 1984 година
Категорија:Филмови на Ведран Михлетиќ
Категорија:Филмови со Ивица Видовиќ 
Категорија:Филмови со Марија Алексиќ
Категорија:Филмови со Свен Ласта
Категорија:Филмови со Божидар Смиљаниќ
Категорија:Филмови со Младен Црнобрња
Категорија:Филмови со Владо Крстуловиќ
Категорија:Филмови со Зденка Анушиќ
Категорија:Филмови со Борис Михољевиќ	
Категорија:Филмови со Жељко Вукмирица
Категорија:Филмови со  Љубица Јовиќ
Категорија:Филмови засновани на раскази
Adult Swim

мини|291x291пкс|Трговската марка на Adult Swim
**Adult Swim** (стилизирано како **[adult swim]**; се чита: *Адалт свим*, буквално: *Возрасно пливање*) — телевизиски ноќен блок што го заменува Cartoon Network навечер, во сопственост на Turner Broadcasting System и поделба на Time Warner. Времето за прикажување е помеѓу 20 и 6 часот наутро во САД. Каналот прикажува емисии за возрасни, главно анимации. Пуштен е на 2 септември 2001 г., а од 28 март 2005 г. се смета за посебен канал од Cartoon Network. Сепак, Adult Swim останува оддел на Cartoon Network. Cartoon Network ги поседува правата на производство на Adult Swim. Покрај сопственото производство, Adult Swim прикажува и анимации за возрасни од FOX како *[[Семеен тип]]*, *Американски татко!*, *The Cleveland Show* и *King of the Hill*.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Телевизиски серии со почеток во 2001 година
Категорија:Cartoon Network
Категорија:Adult Swim
Моќните девојчиња

**Моќните девојчиња** () — американска анимирана серија создадена од аниматорот Крег Мекракен за каналот Cartoon Network. Премиерата се одржала на 18 ноември 1998 г. Приказната на анимираната серија се заснова на три девојчиња од детскоградинска возраст, Блосом, Баблс и Батеркап, кои имаат супермоќи што ги користат за борба против злосторството во градот Таунсвил.

Различни дополнителни медиуми вклучуваат аниме, три звучни записи на ЦД, збирка домашни видеа, стрипови, серија видеоигри и повторно прикажување од 2016 г. и разни лиценцирани производи. Серијата била предложена за шест награди „Еми“, девет награди „Ени“ и наградата „Изборот на децата“  за време на нејзиното прикажување. Серијата освоила вкупно четири награди и нашла во целост потврден прием.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Цртани филмови
Категорија:Анимирани серии
Категорија:Американски анимирани телевизиски серии
Севиља (покраина)

**Севиља** () — покраина во јужна Шпанија, во западниот дел на автономната заедница Андалусија. Се граничи со покраините Малага, Кадис на југ, Уелва на запад, Бадахос на север и Кордоба исток. Севиља е главен град на покраината, како и на цела Андалусија.

## Преглед
Сместен на јужниот брег на реката Гвадалкивир, градот Севиља е најголемиот во Андалусија. Маврите ја поделиле поранешната покраина Андалусија на четири кралства — Севиља, Кордоба, Хаен и Гранада. Севиља има најголем БДП од сите покраини во Андалусија. По неа следат покраините Малага и Кадис. Севиљското пристаниште има големо стопанско значење за покраината.

Покраината зафаќа површина од 14.036&nbsp;км2. Населението брои 1.963.000 жители (2022), од кои околу 40&nbsp;% живеат во главниот град, а густината изнесува 139,44&nbsp;жит./км2. Таа опфаќа 105 општини. Го дели националниот парк „Доњана“ со покраината Уелва. Во неа се наоѓа и природнио парк Сиера Норте де Севиља (177.484&nbsp;ха), најголемото заштитено подрачје во Андалусија. Реката Гвадалкивир минува низ покраината од исток кон запад. Други поважни реки се Гвадијана, Пинта и Ксенил. Северниот дел е претежно планински. Севиља има топла средоземна клима со просечна годишна температура од 18,5&nbsp;°C. Зимите се благи, а летата се врели. Лете максималната температура надминува 40&nbsp;°C. Местото Есиха е наречено „Тавата на Андалусија“ for поради жешките лета. Во неа се произведуваат големи количества пченка. Туризмот е доста развиен; Севиља е меѓу водечките градови во Андалусија, и зад Барселона и Мадрид на државно ниво. Во 208&nbsp;г.&nbsp;п.н.е. целото население на населбата на местото на денешна Естепа ги изгорело своите домови и извршило самоубиство пред нападот на Римјаните. Севиља е град со најголема густина на барокни цркви во светот. Од 1982 до 2000&nbsp;г. во покраината постојано победувала Социјалистичката работничка партија. Во споредба со останатите покраини во Шпанија, Севиља важи за недоволно развиена.

## Наводи

## Поврзано
* Список на општини во Севиља

## Надворешни врски

* Портал на покраинската управа на Севиља
Californication (албум)

**Californication** — седмиот студиски албум на американската фанк-рок група Red Hot Chili Peppers, објавен на 8 јуни 1999 г. Албумот го означува враќањето на гитаристот Џон Фрушанте во групата по заминувањето на Дејв Наваро во април 1998 г. *Californication* е трговски најуспешниот албум на Red Hot Chili Peppers, со над 15 милиони продадени албуми ширум светот. До 2002 г., албумот бил продаден во повеќе од 4 милиони примероци во Европа. Албумот ги содржи некои од најдобрите песни на групата, вклучувајќи ги „Otherside“, „Californication“, „Scar Tissue“.

## Список со песните

# *Around the World*
# *Parallel Universe*
# *Scar Tissue*
# *Otherside*
# *Get on Top*
# *Californication*
# *Easily*
# *Porcelain*
# *Emit Remmus*
# *I Like Dirt*
# *This Velvet Glove*
# *Savior*
# *Purple Stain*
# *Right On Time*
# *Road Trippin*'

## Наводи

## Надворешни врски

* Матична страница

Категорија:Албуми
Категорија:Албуми од 1999
__СОСОДРЖИНА__
__ИНДЕКС__
Брацигово

**Брацѝгово** () — град во Јужна  Бугарија, административен центар на Општина  Брацигово во Пазарџичката Oбласт. Има население од околу 3.955 жители (2022).

## Географија и местоположба
Градот се наоѓа во подножјето на Родопите, во котлина која на запад е проветрена од Пештерската Котлина и на север од Тракиската Низина. Брацигово се наоѓа на 23 км јужно од регионалниот центар Пазарџик и на околу 40 км од Пловдив.

## Историја
Археолошките истражувања покажаа дека областа била населена со Тракијци, а подоцна и Словени.

Историските записи покажуваат дека населено место било основано во одреден момент во 16-17 век, изградено над урнатините на претходната населба. Основачите на новиот град биле доселеници од западниот дел на Егејска Македонија, од околината на Костур.

Населението на Брацигово земало активно учество во Априлското востание од 1876 година.
На 3 мај (21 април - стар стил) 1876 година, Васил Петлешков го објавил почетокот на Априлското востание во Брацигово. Битката во Брацигово била една од најкрвавите, но востанието било задушено, а Васил Петлешков бил заробен жив и мачен до смрт.

При избувнувањето на Првата балканската војна во 1912 година, 5 жители на Брацигово доброволно се пријавиле во Македонско-одринското ополчение.

## Наводи

## Надворешни врски
*Официјално мрежно место на Општина Брацигово 

Категорија:Градови во Бугарија
Категорија:Населени места во областа Пазарџик
Чудесниот свет на Гамбол

***Чудесниот свет на Гамбол*** () — анимирана серија создадена од Бен Бокле. Серијата започнала во Обединетото Кралство на 2 мај 2011 г. и една недела подоцна на 9 мај 2011 г. во САД на Cartoon Network. Прегледот бил прикажан на 3 мај 2011 г. во САД. Пилотската епизода е на 8 мај 2008 г. *Чудесниот свет на Гамбол* се прикажува и на македонскиот Cartoon Network.

Серијата се врти околу животите на дванаесетгодишниот Гамбол Вотерсон, сина мачка, и неговиот најдобар пријател и посвоен брат што е златна рипка, 10-годишниот Дарвин, кој посетува средно училиште во измислениот град Елмор. Тие често се вмешани во разни лудории низ градот, за време на кои општат со членовите на семејството — помладата сестра Анаис, мајката Никол и таткото Ричард — и со широка екипа споредни ликови. Единствена одлика на серијата е недостатокот на стилско единство. Ликовите се дизајнирани, снимени и анимирани со користење повеќе стилови и техники (стилизирана традиционална анимација, кукларство, CGI, кадар по кадар, флеш-анимација, игран филм итн.).

## Наводи

## Надворешни врски

* Матична страница 

__СОСОДРЖИНА__
__ИНДЕКС__

Категорија:Цртани филмови
Категорија:Анимирани серии
Категорија:Американски анимирани телевизиски серии
Лесичово

**Лесѝчово** () — село во Јужна  Бугарија, административен центар на Општина  Лесичово во Пазарџичката Oбласт. Има население од околу 795 жители (2022).

## Географија и местоположба
Лесичово се наоѓа меѓу крајните падини на Ихтиманска и С’штинска Средна Гора, во долината на реката Тополница. Селото е оддалечено на 29 км од регионалниот центар Пазарџик и на 89 км од главниот град Софија.

## Историја
Лесичово учествувало во Априлското востание во 1876 година (тука познато едноставно како Буната), кога практично целото село заедно со колите, покуќнината и добитокот се преместило на врвот Елеџик. Востаниците биле скршени од Турците на 1 мај 1876 година и биле убиени 50-тина Лесичовци, а повеќето куќи во селото биле ограбени и изгорени.

Во 1983 година селото станало општински центар, вклучувајќи вкупно седум села.

## Наводи

## Надворешни врски
*Официјално мрежно место на Општина Лесичово

Категорија:Села во Бугарија
Категорија:Населени места во областа Пазарџик
Пештера (град)

**Пѐштера** () — град во Јужна Бугарија, административен центар на Општина Пештера во Пазарџичката Oбласт. Има население од околу 19.877 жители (2022).

## Географија и местоположба
Градот се наоѓа во подножјето на Родопите со Горнотракиската Низина. Пештера се наоѓа на 17 километри од регионалниот центар Пазарџик и 180 километри од главниот град Софија.

## Историја
Првите траги од човечко присуство во областа датираат од неолитот. Тракиското племе Беси ја населувало областа во антиката и населбата во долината Пештера се појавила во 4 век п.н.е.

Најрано името **Пештера** било документирано во 1479 година, кога била дел од феудот на Мустафа во Отоманската Империја. За време на бугарската национална преродба биле изградени многу цркви, мостови, фонтани, училишта и куќи. Првото светско училиште во Пештера било отворено во 1848 година, додека читалиштето „Надежда“ се појавило во 1873 година. Многу локални жители учествувале во вооружената борба за ослободување на Бугарија. Пештера била ослободена на 6 јануари 1878 година за време на Руско-турската војна од 1877–1878 година.

## Наводи

## Надворешни врски
*Официјално мрежно место на Општина Пештера

Категорија:Градови во Бугарија
Категорија:Населени места во областа Пазарџик
Ракитово

**Ракѝтово** () — град во Јужна Бугарија, административен центар на Општина Ракитово во Пазарџичката Oбласт. Има население од околу 8.638 жители (2022).

## Географија и местоположба
Градот се наоѓа во западниот дел на Родопите, во југоисточниот дел на Чепинската Котлина, во чиј среден дел се наоѓа градот Велинград, оддалечен на 12 километри. Ракитово се наоѓа на 43 километри од регионалниот центар Пазарџик и 134 километри од главниот град Софија.

## Историја
Територијата на денешно Ракитово била населена уште од античко време. Археолошките ископувања и студии открија остатоци од неолитска населба кај Ракитово во локалитетот „Макаков мост“.
Подоцна, западните Родопи биле населени од тракиското племе Беси. Тие изградиле неколку тврдини од стратешко значење: во локалитетите „Пашино Брдо“ и „Качаков Чарк“ кај градот Ракитово и „Алков Кам’к“ кај градот Костаново. Во месноста „Ремово“ пронајдени се остатоци од тракиска населба и рударска дејност.

Првите христијански центри во Чепинско се појавиле уште во доцната антика. Тие се во континуитет во средниот век, кога биле изградени цркви и манастири. На местото на ранохристијанската базилика во месноста „Николица“ бил изграден манастирот познат како „Свети Никола“, кој била уништен при турските наезди во Чепинско во 17 век.

Информации за населбите во Чепинското корито од времето на османлиското владеење, вклучително и за Ракитово, може да се најдат во османлиските даночни документи. Во 1516 година, во селото **Ракитовец**, имало 85 христијански домаќинства, 3 вдовици, една невенчана и 6 муслимански семејства. Даночните пописи на Џелепкешаните (овчарите) од 1576 година покажуваат дека Ракитово било населба со најголем приход за локалната спахија - знак за голема бугарска населба. Но, статистиката од следните векови покажува постепена промена во односот меѓу муслиманите и христијаните кои живеат во селото. Промената на верската припадност на локалното население се случила поради економска корист (муслиманите плаќале помалку данок), при што многу Бугари доброволно го прифатиле исламот.

За време на бугарската национална преродба Ракитово доживувало економски и духовен просперитет. Од 19 век се здобило со слава како абаџиски и текстилен центар. По уништувањето на старата црква во локалитетот „Николица“, во селото долго време немало православен храм, поради што христијаните заминале во селото Каменица. По Хатихумајун (1856)со кој се дала верска еднаквост на сите поданици во Отоманската Империја, во 1861 година Ракитовчани стекнувале своја црква, која ја нарекле „Света Недела“. Во нејзината изградба учествувале христијани и муслимани.

По ослободувањето на Бугарија во 1878 година, Чепинскиот крај потпаднал во автономниот регион Источна Румелија, после 1886 година станал дел од Кнежевството Бугарија. Во 1963 година Ракитово било прогласено за планинско климатско одморалиште, а во 1969 година добило статус на град.

## Наводи

## Надворешни врски
*Официјално мрежно место на Општина Ракитово 

Категорија:Градови во Бугарија
Категорија:Населени места во областа Пазарџик
Ние, мечките

**Ние, мечките** () — американска анимирана серија создадена од Даниел Чонг за Cartoon Network. Главните ликови во неа се тројца браќа мечки, а дејството — нивните обиди да се прилагодат во човечкото општество. Дејството се одвива во современиот свет. На 30 јуни 2020 г. излегол филмот „Ние, мечките: Филм“.

## Содржина
Серијата се посветува на тројцата браќа мечки што се обидуваат да се прилагодат во човечкото општество со купување храна, стекнување пријатели со луѓе или обидувајќи се да станат познати на семрежјето. Со овие обиди, се покажува дека мечките се мачат да го направат тоа, поради цивилизираната природа на луѓето и нивните сопствени животински нагони. На крајот, тие сфаќаат дека треба самите да се поддржуваат. Едно забележливо гледиште на хуморот на емисијата е „мечешката пирамида“. Како што предложува името, мечките се натрупуваат една врз друга, што им служи како начин на движење.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Цртани филмови
Категорија:Анимирани серии
Прочуениот Годисар

***Прочуениот Годисар*** (француски: *L'illustre Gaudissart*) — расказ на Оноре де Балзак. Објавен е во 1833 година и е еден од „*Сцените од провинцискиот живот*“ од „*[[Човечка комедија]]*“.

## Резиме на заплетот
Феликс Годисар е успешен и амбициозен патувачки продавач, со седиште во Париз. Го носи прекарот „Прочуениот Годисар“. Претходно продавал облека и капи, но на почетокот на приказната се занимавал и со продажба на животно осигурување и претплати на весници. Последниве вклучуваат весници кои се залагаат за сен-симонизам и републиканизам, а тој ја учи доктрината на Сен-Симон без да верува во неа.

Тој тргнува во областа на Турен на продажно патување, и за време на ова патување останува во градот Вувре. Тој се обидува да ги продаде своите предмети на еден мештанин по име Вернје, без да сфати дека Вернје силно се противи на сен-симонизмот. Како практична шега, Вернје препорачува да ги продаде своите предмети на својата луда сосетка Маргаритис. По долг разговор со Маргаритис исполнет со комични недоразбирања, Годисар и продава неколку претплати на весници за деца, а исто така се согласува да купи две буриња вино од Маргаритис. Вернје го прислушува овој разговор и се фали со тоа пред своите пријатели.

Кога се враќа во својот хотел, сопственикот му кажува на Годисар дека е измамен и дека бурињата со вино што ги купил од Маргаритис не постојат. Годисар е лут поради тоа, а потоа се соочува со Вернје и го предизвикува на двобој. Следното утро Годисар и Вернје се среќаваат за нивниот дуел и двајцата намерно ги промашуваат своите удари. Тие потоа се помируваат, а опуштениот Вернје се согласува да купи од него претплати за детски весници. Потоа, Годисар се заканува дека ќе преземе правна постапка поради непостоечките буриња вино што му ги должи Маргаритис, па мадам Маргаритис се согласува да му плати надокнада за нив.

## Наводи


## Надворешни врски

* „Прочуениот Годисар“, превод (од Кетрин Прескот Вормели) во проектот Гутенберг (целосен текст)

Категорија:Раскази од Оноре де Балзак
Категорија:Книги од Човечка комедија
Категорија:Француски раскази
Категорија:Раскази од 1833 година
Стрелча

**Стрелча** () — град во Јужна  Бугарија, административен центар на Општина Стрелча во Пазарџичката Oбласт. Има население од околу 4.069 жители (2022).

## Географија и местоположба
Градот се наоѓа во С’штинска Средна Гора во подножјето на врвот Бунаја (1572 м). Низ Стрелча тече реката Стрелчанска Луда Јана. Стрелча се наоѓа на 40 километри од регионалниот центар Пазарџик, 65 километри од Пловдив и 100 километри од главниот град Софија.

## Историја
Тракиското племе Беси трајно се населило во регионот на крајот на старата ера. Во текот на неколку векови во кои доминирале во земјите на денешна Стрелча, тие оставиле зад себе повеќе од 300 могили во чест на нивните благородни мртви. Еден од најимпресивните историски споменици на територијата на Стрелча датира од оваа ера — уникатниот тракиски култен комплекс Жаба Могила, кој се состои од гроб-мавзолеј и светилиште-храм.

Бесите конечно ја изгубиле својата моќ во 45 н.е. кога Римјаните ги покориле и тракиските земји биле инкорпорирани во новоформираната провинција Тракија.

Регионот, како и цела Тракија, бил вклучен во границите на Првата бугарска држава во 8 век. Од оваа ера потекнува и тврдината Стрелчанско Кале, која траела до 14 век. Се наоѓа на десниот брег на реката Стрелчанска Луда Јана и со своите 8-метарски заштитни ѕидови јасно го илустрира карактерот на ерата. Со векови, во неговото подножје цветаше **Стрельч град** или **Стрелeц град**. Денешното име на **Стрелча** произлегува од неговото име.

Во ерата на бугарската национална преродба, Стрелча бил развиен стопански и просетителски центар, со буден и неуморен дух и жед за слобода. На 20 април 1876 година, неговите жители се приклучиле на Априлското востание и потоа биле строго казнети за нивната храброст — населбата била запалена.

Дури по Ослободувањето, жителите му се вратиле во родните места. Во тоа време бил изграден храмот-споменик „Св. Архангел Михаил“.

На 23 август 1969 година, Стрелча била прогласена за град и одморалиште од национално значење.

## Наводи

## Надворешни врски
*Официјално мрежно место на Општина Стрелча

Категорија:Градови во Бугарија
Категорија:Населени места во областа Пазарџик
Беатрикс

***Беатрикс*** — роман од 1839 година на францускиот писател Оноре де Балзак (1799 — 1850) и вклучен во делот „Сцени од приватниот живот“ од неговиот циклус *[[Човечка комедија]].*

За првпат е објавен во периодичното списание *[[Векот]]* во август 1839 а во истата година излегува и самостојно. Балзак ги засновал ликовите во овој роман според вистински лица: Фелисите де Допири, прославената музичарка и писател, се заснова на Жорж Санд. Беатрикс де Рошефид се заснова на Мари д'Агол (која пишувала под името на *Даниел Стерн*); Џенаро Конти се заснова на Франц Лист; Клод Вињон е заснован на Густав Планш.

## Содржина
Згодниот младич по име Калист ду Геник е вљубен во постарата жена, Фелисите де Допир, позната писателка која го користи презимето Камил Мопен. Фелисите на почетокот не возвраќа на чувствата на Калист, а Калист се заљубува во русокосата мархионеса Беатрикс де Рошефид. '' (University of Delaware Press, 2010), 143-4.

Беатрикс веќе имала афера со Џенаро Конти, а Калист има дополнителен ривал во форма на Клод Вињон. Félicité des Touches (Камил Мопен) се обидува да и помогне на Калист да го освои срцето на Беатрикс, жртвувајќи го на тој начин своето.
 
Калист е уништен од неговиот неуспех, но му ветува на својот татко на умирање дека ќе се ожени. Félicité des Touches заминува во манастир, но пред да го направи тоа, таа го користи своето богатство за да договори брак за Калист со жена по име Сабине de Grandlieu. Кога Калист повторно ќе се сретне со Беатрикс во Париз, неговата сопруга Сабине се бори да ја врати љубовта на нејзиниот сопруг откако Калист повторно ќе ја засака Беатрикс. Последователно, со посредство на грофот Максим де Трајл, Беатрикс се вљубува во друг млад човек и Калист се освестува.

Балзак ја опишува Беатрикс на следниов начин:

...„Таа е витка и права и бела ; нејзиното лице е долго и зашилено; кожата е каприциозна, денес како камбрична, утре затемнета со мали дамки под нејзината површина, како нејзината крв да оставила талог прашина таму во текот на ноќта. Нејзиното чело е прекрасно, иако прилично смело. Зениците на нејзините очи се бледо морско зелени, лебдат на нивните бели топчиња под тенки трепки и мрзливи очни капаци. Нејзините очи имаат темни прстени; нејзиниот нос, кој опишува една четвртина од кругот, е стегнат околу ноздрите; многу остроумен и умен, но неизмерен. Таа има австриска уста; горната усна има повеќе карактер од долната, што презирно паѓа. Нејзините бледи образи немаат боја освен ако не ја придвижи некоја многу силна емоција. Нејзината брада е прилично дебела; мојата не е слаба, а можеби грешам што ти кажувам дека жените со дебели бради се строги во љубовта. Таа има една од најпрекрасните половини што некогаш сум ги видел; рамената се убави, но торзото не е развиено исто така, а рацете се тенки. Меѓутоа, таа има лесен превоз и начин, кој ги надокнадува сите такви недостатоци и ги поставува нејзините убавини во целосно светло“... 

## Наводи

Категорија:Книги на Човечка комедија
Категорија:Романи сместени во Франција од 19 век
Категорија:Француски романи од 1839 година
Категорија:Романи за писатели
Категорија:Романи од Оноре де Балзак
Септември (град)

**Септември** () — град во Јужна  Бугарија, административен центар на Општина  Септември во Пазарџичката Oбласт. Има население од околу 8.167 жители (2022).

## Географија и местоположба
Градот се наоѓа во најзападниот дел на Горнотракиската Низина, во близина на реката Марица. Има поволна транспортна и географска положба, бидејќи се наоѓа на раскрсница. Септември е оддалечен на 21 километри од регионалниот центар Пазарџик, и 100 километри од главниот град Софија.

## Историја
Населбата настанала кон крајот на 14 и почетокот на 15 век, со населувањето во регионот на Татарите од Бејликот Сарихан. Тие потекнуваат од рагионот на денешниот вилает Маниса во Анадолија и после преселуването овде основале ново село по име **Сариханбеј**. Според Стефан Захариев, војсководецот Сарихан-беј ја ценел поволната позиција на крстопат и основал село кое подоцна го добило неговото име. Старото село било оддалечено 4,5 часа од Пазарџик. Со текот на времето, името беше сменето во **Саранбеј**. Во 1870 година, Стефан Захариев го опишал Саранбеј како мешано бугарско-турско село со претежно бугарско население. Во пресрет на ослободувањето, населбата имала околу 200 куќи.

Со поставувањето на железничката линија Цариград - Белово во 1873 година, во близина на селото Саранбеј била отворена истоимената железничка станица Саранбеј, околу која настанала стационарна населба. Во 1934 година старото село и новата стационарна населба биле обединети и преименувани во **Сарањово**. Во спомен на бунтовниците кои загинале во Септемвриското востание, во 1949 година комунистичките власти ги преименувале селото и станицата во **Септември**. Во 1956 година се споиле селото Септември и населбата Гара Септември.  Поради својата крстосница, зголеменото население и како центар на стопанскиот и културниот живот, со Указ бр. 546 на Президиумот на Народното собрание на НРБ од 7 септември 1964 година, Септември добил со статус на град.

## Наводи

## Надворешни врски
*Официјално мрежно место на Општина Септември

Категорија:Градови во Бугарија
Категорија:Населени места во областа Пазарџик